KTC ส่งมอบรางวัล “เคลียร์หนี้ ซีซั่น 11”
KTC ส่งมอบรางวัล "เคลียร์หนี้ ซีซั่น 11"
16 ธ.ค. 2563

นางสาวพิชามน จิตรเป็นธรรม ผู้ช่วยประธานเจ้าหน้าที่บริหาร – ธุรกิจสินเชื่อบุคคล บริษัท บัตรกรุงไทย จำกัด (มหาชน) หรือ KTC ส่งมอบรางวัล เคลียร์หนี้ ซีซั่น 11 ให้สมาชิกบัตรกดเงินสด เคทีซี พราว ทั่วประเทศ ที่มีประวัติการชำระดีและลงทะเบียนเข้าร่วมรายการ รวม 396 รางวัล คิดเป็นมูลค่าการเคลียร์หนี้ในซีซั่นนี้รวมกว่า 5.5 ล้านบาท ประกอบด้วยรางวัลที่ 1 มี 11 รางวัล ได้รับการเคลียร์หนี้คงค้างในบัตร “เคทีซี พราว” เต็มจำนวน และรางวัลที่ 2 มี 385 รางวัล ได้รับการเคลียร์หนี้ 10% ของยอดคงค้าง
โดยส่วนหนึ่งของผู้รับรางวัล ได้แก่ นางสาววรินทร สิงหวิบูลย์ นายภูดิท สุรัติรางคกุล นายณภัทร พงศ์คุณ และนายวัชรพล มงคลกิจวาณิชย์ ยังได้ให้เกียรติร่วมแลกเปลี่ยนมุมมองกับเคทีซี ถึงแนวทางการจัดกิจกรรมเพื่อให้สมาชิกได้รับประโยชน์และความพึงพอใจสูงสุด ณ เคทีซี อาคารสมัชชาวาณิช 2 สุขุมวิท 33 เมื่อเร็วๆ นี้
สำหรับผู้สนใจสามารถสมัครสมาชิกบัตรกดเงินสด “เคทีซี พราว” ได้ที่ศูนย์บริการสมาชิก “เคทีซี ทัช” ทุกสาขาทั่วประเทศ หรือคลิก: http://bit.ly/2vabzfP